ddrg/super_eurlex huggingface dataset:
Kommissionens afgørelse

af 5. august 2002

om ændring af afgørelse 2000/137/EF om godtagelse af tilsagn i forbindelse med antidumpingproceduren vedrørende importen af visse sømløse rør af jern eller ulegeret stål med oprindelse i Kroatien og Ukraine og om tilbagetrækning af et tilsagn

(2002/669/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 384/96 af 22. december 1995 om beskyttelse mod dumpingimport fra lande, der ikke er medlemmer af Det Europæiske Fællesskab(1), senest ændret ved forordning (EF) nr. 2238/2000(2), særlig artikel 8,

efter høring af det rådgivende udvalg, og

ud fra følgende betragtninger:

A. TIDLIGERE PROCEDURE

(1) Den 19. november 1998 indledte Kommissionen en antidumpingprocedure(3) over for importen af visse sømløse rør af jern eller ulegeret stål med oprindelse i bl.a. Ukraine.

(2) Denne procedure førte til, at Rådet i februar 2000 ved forordning (EF) nr. 348/2000(4) indførte en antidumpingtold for at fjerne de skadelige virkninger af dumpingen.

(3) Parallelt hermed accepterede Kommissionen ved afgørelse 2000/137/EF(5) et fælles pristilsagn op til en bestemt mængde fra tre ukrainske eksportører, Dnepropetrovsk Tube Works ("DTW"), Nikopol Pivdennotrubny Works (senere overført til Nikopolsky Seamless Tube Plant, "Niko Tube"(6)) og Nizhnedneprovsky Tube Rolling Plant ("NTRP"), hvis produkter var fritaget for antidumpingtolden i medfør af artikel 2, stk. 1, i forordning (EF) nr. 348/2000.

B. FRIVILLIG TILBAGETRÆKNING AF DET FÆLLES TILSAGN

(4) DTW, Niko Tube og NTRP underrettede Kommissionen om, at de ønskede at trække dette fælles tilsagn tilbage. Følgelig bør navnene på DTW, Niko Tube og NTRP fjernes fra listen over selskaber, hvis produkter er fritaget for antidumpingtold i henhold til artikel 1 i afgørelse 2000/137/EF.

(5) Parallelt med denne afgørelse har Rådet ved forordning (EF) nr. 1515/2002(7) også fjernet fritagelsen fra antidumpingtold, der blev indrømmet henholdsvis DTW, Niko Tube og NTRP ved ændring af artikel 2 i forordning (EF) nr. 348/2000 -

TRUFFET FØLGENDE AFGØRELSE:

Artikel 1

Det fælles tilsagn fra Dnepropetrovsk Tube Works, Nikopol Pivdennotrubny Works (senere overført til Nikopolsky Seamless Tube Plant, "Niko Tube") og Nizhnedneprovsky Tube Rolling Plant trækkes herved tilbage.

Artikel 2

Tabellen i artikel 1 i afgørelse 2000/137/EF affattes således:

">TABELPOSITION>"

Artikel 3

Denne afgørelse finder anvendelse dagen efter offentliggørelsen i De Europæiske Fællesskabers Tidende.

Udfærdiget i Bruxelles, den 5. august 2002.

På Kommissionens vegne

Pascal Lamy

Medlem af Kommissionen

(1) EFT L 56 af 6.3.1996, s. 1.

(2) EFT L 257 af 11.10.2000, s. 2.

(3) EFT C 353 af 19.11.1998, s. 13.

(4) EFT L 45 af 17.2.2000, s. 1.

(5) EFT L 46 af 18.2.2000, s. 34.

(6) EFT C 198 af 13.7.2001, s. 2.

(7) Se side 8 i denne Tidende.
Kommissionens beslutning

af 22. august 2002

om anerkendelse af Slovakiet som værende fri for Erwinia amylovora (Burr.) Winsl. et al.

(meddelt under nummer K(2002) 3121)

(2002/674/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 2000/29/EF af 8. maj 2000 om foranstaltninger mod indslæbning i Fællesskabet af skadegørere på planter eller planteprodukter og mod deres spredning inden for Fællesskabet(1), senest ændret ved Kommissionens direktiv 2002/36/EF(2), særlig bilag III, del B, punkt 1, og

ud fra følgende betragtninger:

(1) Efter direktiv 2000/29/EF må planter og levende pollen til bestøvning af Chaenomeles Lindl., Cotoneaster Ehrh., Crataegus L., Cydonia Mill., Eriobotrya Lindl., Malus Mill., Mespilus L., Pyracantha Roem., Pyrus L., Sorbus L. bortset fra Sorbus intermedia (Ehrh.) Pers., Stranvaesia Lindl., dog ikke frugter og frø, med oprindelse i andre tredjelande end dem, der er anerkendt som værende fri for Erwinia amylovora (Burr.) Winsl. et al. (i det følgende benævnt "skadegøreren"), ikke føres ind i visse beskyttede zoner i medlemsstaterne.

(2) I 1999 anmodede Slovakiet om at blive anerkendt som værende fri for ovennævnte skadegører.

(3) Det fremgår af officielle oplysninger fra Slovakiet og af oplysninger, som Levnedsmiddel- og Veterinærkontoret indsamlede ved et kontrolbesøg i april 2000, at ovennævnte skadegører ikke forekommer i Slovakiet, og at Slovakiet har opretholdt en streng kontrol-, inspektions- og testningsprocedure for denne skadegører.

(4) Det kan derfor fastslås, at der ikke er nogen fare for spredning af denne skadegører.

(5) Denne beslutning berører ikke eventuelle senere fund, som måtte vise, at denne skadegører forekommer i Slovakiet. Kommissionen vil anmode Slovakiet om hvert år at forelægge alle de tekniske oplysninger, der er nødvendige for at vurdere ovennævnte situation.

(6) De i denne beslutning fastsatte foranstaltninger er i overensstemmelse med udtalelse fra Den Stående Komité for Plantesundhed -

VEDTAGET FØLGENDE BESLUTNING:

Artikel 1

Slovakiet anerkendes som værende fri for Erwinia amylovora (Burr.) Winsl. et al.

Kommissionen vil anmode Slovakiet om hvert år at forelægge alle de tekniske oplysninger, der er nødvendige for at vurdere ovennævnte situation.

Artikel 2

Denne beslutning er rettet til medlemsstaterne.

Udfærdiget i Bruxelles, den 22. august 2002.

På Kommissionens vegne

David Byrne

Medlem af Kommissionen

(1) EFT L 169 af 10.7.2000, s. 1.

(2) EFT L 116 af 3.5.2002, s. 16.
Kommissionens beslutning

af 13. august 2002

om ændring af beslutning 2001/651/EF om fastsættelse af den procestypiske standardafvigelse for fedtindholdet i smør, der indføres fra New Zealand efter artikel 5 i forordning (EF) nr. 1374/98 om gennemførelsesbestemmelser for importordningen og om åbning af toldkontingenter for mælk og mejeriprodukter og om ophævelse af beslutning 2000/432/EF

(meddelt under nummer K(2002) 3157)

(2002/667/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 1255/1999 af 17. maj 1999 om den fælles markedsordning for mælk og mejeriprodukter(1), senest ændret ved Kommissionens forordning (EF) nr. 509/2002(2),

under henvisning til Kommissionens forordning (EF) nr. 2535/2001 af 14. december 2001 om gennemførelsesbestemmelser til Rådets forordning (EF) nr. 1255/1999 for så vidt angår importordningen for mælk og mejeriprodukter og om åbning af toldkontingenter(3), senest ændret ved forordning (EF) nr. 1165/2002(4), særlig artikel 40, stk. 1, og

ud fra følgende betragtninger:

(1) Bilag IV til forordning (EF) nr. 2535/2001 omhandler en procedure til kontrol af fedtindholdet i newzealandsk smør, der fremføres til overgang til fri omsætning i EU under det løbende toldkontingent med kvotenummer 09.4589 i bilag III.A til nævnte forordning. Denne procedure er baseret på statistiske principper. Et væsentligt element i proceduren er brugen af en procestypisk standardafvigelse for fedtindholdet i smør, der er fremstillet efter en bestemt varekøbsspecifikation på en bestemt produktionsvirksomhed, og som er kendt på forhånd af kontrolmyndighederne i de medlemsstater, hvor angivelsen med henblik på overgang til fri omsætning i EU indgives. De pågældende virksomheder og de tilsvarende procestypiske standardafvigelser er angivet i Kommissionens beslutning 2001/651/EF(5).

(2) Fødevaresikkerhedsmyndigheden (MAF Food) i New Zealands ministerium for landbrug og skovbrug meddelte ved brev af 5. juli 2002 Kommissionen nye registrerede virksomhedsnavne og i visse tilfælde nye registrerede virksomhedsnumre. Bilaget til beslutning 2001/651/EF bør derfor ændres -

VEDTAGET FØLGENDE BESLUTNING:

Artikel 1

Bilaget til beslutning 2001/651/EF affattes som bilaget til nærværende beslutning.

Artikel 2

Beslutningen anvendes på indførsel af smør, for hvilket der er udstedt IMA 1-certifikater fra tredjedagen efter offentliggørelsen i De Europæiske Fællesskabers Tidende.

Artikel 3

Denne beslutning er rettet til alle medlemsstater.

Udfærdiget i Bruxelles, den 13. august 2002.

På Kommissionens vegne

J. M. Silva Rodríguez

Generaldirektør for landbrug

(1) EFT L 160 af 26.6.1999, s. 48.

(2) EFT L 79 af 22.3.2002, s. 15.

(3) EFT L 341 af 22.12.2001, s. 29.

(4) EFT L 170 af 29.6.2002, s. 49.

(5) EFT L 229 af 25.8.2001, s. 24.

BILAG

Procestypiske standardafvigelser for fedtindholdet i smør, der er fremstillet i New Zealand og bestemt til overgang til fri omsætning i EU under det løbende toldkontingent med kvotenummer 09.4589 i bilag III.A til forordning (EF) nr. 2535/2001

>TABELPOSITION>
Kommissionens afgørelse

af 8. juli 2002

om indgåelse af en aftale mellem Det Europæiske Kul- og Stålfællesskab og regeringen for Republikken Kasakhstan om handel med visse stålprodukter

(meddelt under nummer K(2002) 2489)

(2002/654/EKSF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Kul- og Stålfællesskab, særlig artikel 95, stk. 1,

under henvisning til udtalelse fra det rådgivende udvalg,

efter enstemmig og samstemmende udtalelse fra Rådet, og

ud fra følgende betragtninger:

(1) Efter afgørelse truffet af Rådet den 19. november 2001 indledte Kommissionen forhandlinger med regeringen for Republikken Kasakhstan, som udmundede i en aftale om handel med visse stålprodukter henhørende under traktaten om oprettelse af Det Europæiske Kul- og Stålfællesskab.

(2) Ved aftalen fastsættes der kvantitative lofter for overgang til fri omsætning i Fællesskabet af visse stålprodukter i 2002 til 2004 -

TRUFFET FØLGENDE AFGØRELSE:

Artikel 1

1. Aftalen med Republikken Kasakhstan om handel med visse stålprodukter godkendes herved på Det Europæiske Kul- og Stålfællesskabs vegne.

2. Teksten til aftalen(1) er knyttet til denne afgørelse.

Artikel 2

Formanden for Kommissionen bemyndiges til at udpege den person, der er beføjet til at undertegne den i artikel 1 omhandlede aftale med bindende virkning for Det Europæiske Kul- og Stålfællesskab.

Udfærdiget i Bruxelles, den 8. juli 2002.

På Kommissionens vegne

Pascal Lamy

Medlem af Kommissionen

(1) Se side 20 i denne EFT.
Kommissionens beslutning

af 26. marts 2002

om ændring af beslutning K(2001) 649 om godkendelse af enhedsprogrammeringsdokumentet for strukturinterventioner i regionen Picardiet, der er omfattet af mål 2 i Frankrig

(meddelt under nummer K(2002) 272)

(Kun den franske udgave er autentisk)

(2002/728/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 1260/1999 af 21. juni 1999 om vedtagelse af generelle bestemmelser for strukturfondene(1), særlig artikel 34, stk. 3, og

ud fra følgende betragtninger:

(1) Kommissionen har ved beslutning K(2001) 649 godkendt enhedsprogrammeringsdokumentet for strukturinterventioner i regionen Picardiet, som er omfattet af mål 2 i Frankrig.

(2) De franske myndigheder anmodede den 17. september 2001 Kommissionen om tilladelse til at overføre en del af de bevillinger, der stadig er til rådighed under mål 2 for Frankrig, til regionen Picardiet som følge af uvejr i denne region ved at hæve strukturfondsstøtten til enhedsprogrammeringsdokumentet for Picardiet.

(3) Efter at have gennemført en skriftlig høring har overvågningsudvalget for dette enhedsprogrammeringsdokument gennemgået ændringerne af dokumentet og finansieringsplanen og givet sin tilslutning. Kommissionen har fået meddelelse om disse ændringers godkendelse ved brev af 9. november 2001.

(4) Beslutning K(2001) 649 bør derfor ændres -

VEDTAGET FØLGENDE BESLUTNING:

Artikel 1

I beslutning K(2001) 649 foretages følgende ændringer:

Tillægget, der er vedlagt som bilag, integreres i enhedsprogrammeringsdokumentet.

Artikel 2, stk. 2, og artikel 3, stk. 1 og 2, læses:

Artikel 2

Den vejledende finansieringsplan angiver de samlede udgifter til de prioriterede felter, der er udvalgt med henblik på EF's og den pågældende medlemsstats fælles initiativer, dvs. 967835605 EUR for hele perioden, samt de påtænkte rammebeløb for medfinansieringen fra strukturfondene, dvs. 259622281 EUR, og fra EUGFL, Garantisektionen, dvs. 4573000 EUR.

Det nationale finansieringsbehov, der følger deraf, dvs. 322237433 EUR for den offentlige sektor og 381402891 EUR for den private sektor, kan delvis dækkes af EF-lån fra EIB og de øvrige låneinstrumenter.

Artikel 3

Den samlede støtte fra strukturfondene til dette enhedsprogrammeringsdokument er på 259622281 EUR, idet EUGFL, Garantisektionen, bidrager med 4573000 EUR.

De nærmere regler for ydelsen af støtten, herunder støtten fra fondene til de forskellige prioriterede felter, som indgår i enhedsprogrammeringsdokumentet, fremgår af finansieringsplanen i bilaget til denne beslutning.

>TABELPOSITION>

De finansieringsoversigter, der er vedlagt beslutning K(2001) 649 erstattes af finansieringsoversigterne i bilaget til nærværende beslutning.

Artikel 4

Denne beslutning er rettet til Den Franske Republik.

Udfærdiget i Bruxelles, den 26. marts 2002.

På Kommissionens vegne

Michel Barnier

Medlem af Kommissionen

(1) EFT L 161 af 26.6.1999, s. 1.
Kommissionens beslutning

af 26. marts 2002

om ændring af beslutning K(2001) 647 om godkendelse af enhedsprogrammeringsdokumentet for strukturinterventioner i regionen Bretagne, der er omfattet af mål 2 i Frankrig

(meddelt under nummer K(2002) 274)

(Kun den franske udgave er autentisk)

(2002/729/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 1260/1999 af 21. juni 1999 om vedtagelse af generelle bestemmelser for strukturfondene(1), særlig artikel 34, stk. 3, og

ud fra følgende betragtninger:

(1) Kommissionen har ved beslutning K(2001) 647 godkendt enhedsprogrammeringsdokumentet for strukturinterventioner i regionen Bretagne, som er omfattet af mål 2 i Frankrig.

(2) De franske myndigheder anmodede den 17. september 2001 Kommissionen om tilladelse til at overføre en del af de bevillinger, der stadig er til rådighed under mål 2 for Frankrig, til regionen Bretagne som følge af uvejr i denne region ved at hæve strukturfondsstøtten til enhedsprogrammeringsdokumentet for Bretagne med et beløb på 5332831 EUR, som skal gå til det prioriterede felt nr. 3 "Forbedring af virksomhedernes konkurrenceevne og tilpasning af den regionale økonomi til de globale forhold".

(3) På sit møde den 12. oktober 2001 gennemgik overvågningsudvalget for dette enhedsprogrammeringsdokument ændringerne af dokumentet og finansieringsplanen og gav sin tilslutning. Kommissionen har fået meddelelse om disse ændringers godkendelse ved brev af 17. september 2001.

(4) Beslutning K(2001) 647 bør derfor ændres -

VEDTAGET FØLGENDE BESLUTNING:

Artikel 1

I beslutning K(2001) 647 foretages følgende ændringer:

Artikel 2, stk. 2, og artikel 3, stk. 1 og 2, læses:

Artikel 2

Den vejledende finansieringsplan angiver de samlede udgifter til de prioriterede felter, der er udvalgt med henblik på EF's og den pågældende medlemsstats fælles initiativer, dvs. 1400926184 EUR for hele perioden, samt de påtænkte rammebeløb for medfinansieringen fra strukturfondene, dvs. 408968095 EUR, og fra EUGFL, Garantisektionen, dvs. 56707000 EUR.

Det nationale finansieringsbehov, der følger deraf, dvs. 583902092 EUR for den offentlige sektor og 351348997 EUR for den private sektor, kan delvis dækkes af EF-lån fra EIB og de øvrige låneinstrumenter.

Artikel 3

1. Den samlede støtte fra strukturfondene til dette enhedsprogrammeringsdokument er på 408968095 EUR, idet EUGFL, Garantisektionen, bidrager med 56707000 EUR.

De nærmere regler for ydelsen af støtten, herunder støtten fra fondene til de forskellige prioriterede felter, som indgår i enhedsprogrammeringsdokumentet, fremgår af finansieringsplanen i bilaget til denne beslutning.

2.

>TABELPOSITION>

De finansieringsoversigter, der er vedlagt beslutning K(2001) 647 erstattes af finansieringsoversigterne i bilaget til nærværende beslutning.

Artikel 2

Denne beslutning er rettet til Den Franske Republik.

Udfærdiget i Bruxelles, den 26. marts 2002.

På Kommissionens vegne

Michel Barnier

Medlem af Kommissionen

(1) EFT L 161 af 26.6.1999, s. 1.
Kommissionens beslutning

af 4. maj 2001

om ændring af beslutning K(2000) 950 af 7. april 2000 om godkendelse af enhedsprogrammeringsdokumentet for EF-strukturinterventioner i regionen Burgenland i Østrig, der er omfattet af mål 1

(meddelt under nummer K(2001) 802)

(Kun den tyske udgave er autentisk)

(2002/717/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 1260/1999 af 21. juni 1999 om vedtagelse af generelle bestemmelser for strukturfondene(1), særlig artikel 34, stk. 3, og

ud fra følgende betragtninger:

(1) Kommissionen har ved beslutning K(2000) 950 af 7. april 2000 godkendt enhedsprogrammeringsdokumentet for EF-strukturinterventioner i regionen Burgenland i Østrig, der er omfattet af mål 1.

(2) I henhold til artikel 34, stk. 3, i forordning (EF) nr. 1260/1999 vedtages eventuelle ændringer af elementerne i beslutningen om at yde støtte fra fondene af Kommissionen efter aftale med den pågældende medlemsstat.

(3) I henhold til artikel 35, stk. 3, i nævnte forordning drøfter og godkender overvågningsudvalget eventuelle forslag til ændring af indholdet af Kommissionens beslutning om fondenes deltagelse.

(4) Overvågningsudvalget for EF-strukturinterventioner i regionen Burgenland i Østrig, der er omfattet af mål 1, har i to skriftlige procedurer af 9. juni 2000 og 2. august 2000 tilpasset finansieringsplanen for interventionen og visse dele af teksten. Disse ændringer blev meddelt Kommissionen den 27. september 2000 -

VEDTAGET FØLGENDE BESLUTNING:

Artikel 1

I beslutning K(2000) 950 foretages følgende ændringer:

1) I artikel 4, sidste stykke, ændres "EFRU" til "EUGFL".

2) Finansieringsplanen i bilaget til ovennævnte beslutning affattes som angivet i finansieringsplanen i bilag 1 til nærværende beslutning.

3) Fordelingen af ESF-midlerne på de endelige modtagere i kapitel "3.6 Prioriteret felt 5: menneskelige ressourcer" i bilaget til ovennævnte beslutning (s. 132 i enhedsprogrammeringsdokumentet) ændres som følger:

">TABELPOSITION>".

4. Listen over statsstøtteinstrumenter i bilaget til ovennævnte beslutning (s. 169 til 174 i enhedsprogrammeringsdokumentet) affattes som angivet i listen over statsstøtteinstrumenter i bilag 2 til nærværende beslutning.

Artikel 2

Denne beslutning er rettet til Republikken Østrig.

Udfærdiget i Bruxelles, den 4. maj 2001.

På Kommissionens vegne

Michel Barnier

Medlem af Kommissionen

(1) EFT L 161 af 26.6.1999, s. 1.
Kommissionens beslutning

af 26. marts 2002

om ændring af beslutning K(2001) 2842 om godkendelse af enhedsprogrammeringsdokumentet for teknisk bistand under mål 1 i Frankrig

(meddelt under nummer K(2002) 154)

(Kun den franske udgave er autentisk)

(2002/727/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 1260/1999 af 21. juni 1999 om vedtagelse af generelle bestemmelser for strukturfondene(1), særlig artikel 34, stk. 3, og

ud fra følgende betragtninger:

(1) Kommissionen har ved beslutning K(2001) 2842 godkendt enhedsprogrammeringsdokumentet for teknisk bistand under mål 1 i Frankrig.

(2) De franske myndigheder anmodede den 13. november 2001 Kommissionen om tilladelse til at overføre et beløb på 1650000 EUR, som er til rådighed under mål 1, til det prioriterede felt nr. 3 "Fremme af prioriterede mål på nationalt plan og på fællesskabsplan" i enhedsprogrammeringsdokumentet for teknisk bistand under mål 1.

(3) Beslutning K(2001) 2842 bør derfor ændres -

VEDTAGET FØLGENDE BESLUTNING:

Artikel 1

I beslutning K(2001) 2842 foretages følgende ændringer:

Artikel 2, stk. 2, og artikel 3, stk. 1, læses:

Artikel 2

2. Den vejledende finansieringsplan angiver de samlede udgifter til de prioriterede felter, der er udvalgt med henblik på EF's og den pågældende medlemsstats fælles initiativer, dvs. 3632000 EUR for hele perioden, samt de påtænkte rammebeløb for medfinansieringen fra EFRU, dvs. 3087000 EUR.

Artikel 3

1. Strukturfondenes samlede støtte til dette enhedsprogrammeringsdokument beløber sig til 3087000 EUR. De nærmere regler for ydelsen af støtten, herunder støtten fra fondene til de forskellige prioriterede felter, som indgår i enhedsprogrammeringsdokumentet, fremgår af finansieringsplanen i bilaget til denne beslutning.

2. De finansieringsoversigter, der er vedlagt beslutning K(2001) 2842 erstattes af finansieringsoversigterne i bilaget til nærværende beslutning.

Artikel 4

Denne beslutning er rettet til Den Franske Republik.

Udfærdiget i Bruxelles, den 26. marts 2002.

På Kommissionens vegne

Michel Barnier

Medlem af Kommissionen

(1) EFT L 161 af 26.6.1999, s. 1.
Rådets afgørelse

af 20. november 2001

om indgåelse af aftalerne i form af brevveksling mellem Det Europæiske Fællesskab på den ene side og Barbados, Belize, Republikken Congo, Republikken Côte d'Ivoire, Fiji, Den Kooperative Republik Guyana, Jamaica, Republikken Kenya, Republikken Madagaskar, Republikken Malawi, Republikken Mauritius, Saint Christopher og Nevis, Republikken Surinam, Kongeriget Swaziland, Den Forenede Republik Tanzania, Republikken Trinidad og Tobago, Republikken Uganda, Republikken Zambia og Republikken Zimbabwe på den anden side og mellem Det Europæiske Fællesskab og Republikken Indien om garanterede priser for rørsukker i leveringsperioden 2000/01

(2002/749/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 133 sammenholdt med artikel 300, stk. 2, første afsnit, første punktum,

under henvisning til forslag fra Kommissionen, og

ud fra følgende betragtninger:

(1) I henhold til artikel 1, stk. 2, i protokol nr. 3 om AVS-sukker i bilag V til AVS-EF-partnerskabsaftalen(1) og i aftalen mellem Det Europæiske Økonomiske Fællesskab og Republikken Indien om rørsukker(2) finder gennemførelsen af nævnte protokol og aftale sted som led i forvaltningen af den fælles markedsordning for sukker.

(2) Aftalerne i form af brevveksling mellem Fællesskabet og på den ene side de i protokollen nævnte stater og på den anden side Republikken Indien om garanterede priser for rørsukker i leveringsperioden 2000/01 bør godkendes -

TRUFFET FØLGENDE AFGØRELSE:

Artikel 1

Aftalerne i form af brevveksling mellem Det Europæiske Fællesskab på den ene side og Barbados, Belize, Republikken Congo, Republikken Côte d'Ivoire, Fiji, Den Kooperative Republik Guyana, Jamaica, Republikken Kenya, Republikken Madagaskar, Republikken Malawi, Republikken Mauritius, Saint Christopher og Nevis, Republikken Surinam, Kongeriget Swaziland, Den Forenede Republik Tanzania, Republikken Trinidad og Tobago, Republikken Uganda, Republikken Zambia og Republikken Zimbabwe på den anden side og mellem Det Europæiske Fællesskab og Republikken Indien om garanterede priser for rørsukker i leveringsperioden 2000/01 godkendes herved på Fællesskabets vegne.

Teksterne til aftalerne er knyttet til denne afgørelse.

Artikel 2

Formanden for Rådet bemyndiges til at udpege den (de) person(er), der er beføjet til at undertegne de i artikel 1 omhandlede aftaler med bindende virkning for Fællesskabet.

Udfærdiget i Bruxelles, den 20. november 2001.

På Rådets vegne

A. Neyts-Uyttebroeck

Formand

(1) EFT L 195 af 1.8.2000, s. 46.

(2) EFT L 190 af 23.7.1975, s. 36.